Document ID: /roh_data/filtered/fineweb-2-filterrobots_roh.jsonl.gz/1780

Il conflict saja da terminar sulettamain cun ina schliaziun politica, ha ditg Mistura en las gasettas svizras ‘Tages-Anzeiger’ e ‘Der Bund’. Uschiglio smanatschia ina guerra civila da blers onns en las regiuns champestras e bumbas en autos en las citads. Nagin na possia avair in interess vid ina tala guerra, er betg la Russia. Ensemen cun l’Iran è la Russia l’allià il pli impurtant dal reschim sirian.
Nagina pausa da cumbat
I stoppia dar in cumpromiss per l'ost da la citad Aleppo, pretenda Staffan de Mistura. La fin d’emna passada aveva quel empruvà da persvader la regenza siriana d’ina pausa da cumbat per ils quartiers bloccads d’Aleppo. La regenza aveva dentant refusà d’interrumper sias attatgas.
La populaziun d'Aleppo è victima
Tenor De Mistura saja bain pussaivel che la regenza siriana vegnia da conquistar l’ost d’Aleppo, cura che questas parts da la citad sajan bunamain destruidas. En quest cas saja da quintar cun ina gronda tragedia per ils umans, e cun dieschmillis da fugitivs che tschertgian da cuntanscher la Tirchia.
RR novitads 06:00